title: Directiva 2011/27/UE a Comisiei din 4 martie 2011 de modificare a Directivei 91/414/CEE a Consiliului în vederea includerii substanței orizalin ca substanță activă și de modificare a Deciziei 2008/934/CE a Comisiei  Text cu relevanță pentru SEE

text:
               5.3.2011

               RO

               Jurnalul Oficial al Uniunii Europene

               L 60/12

         DIRECTIVA 2011/27/UE A COMISIEI
   din 4 martie 2011
   de modificare a Directivei 91/414/CEE a Consiliului în vederea includerii substanței orizalin ca substanță activă și de modificare a Deciziei 2008/934/CE a Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate, în vederea eventualei lor includeri în anexa I la Directiva 91/414/CEE. Această listă includea substanța orizalin.

               (2)

               În conformitate cu articolul 11e din Regulamentul (CE) nr. 1490/2002, notificatorul și-a retras sprijinul privind includerea substanței active respective în anexa I la Directiva 91/414/CEE în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea substanței orizalin.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Franței, care a fost desemnată stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificațiile substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură menționate la articolul 15 din Regulamentul (CE) nr. 33/2008.

               (5)

               Franța a evaluat informațiile suplimentare transmise de către solicitant și a pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la data de 17 august 2009. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, la 6 august 2010 (6), autoritatea și-a prezentat, în fața Comisiei, concluzia privind substanța orizalin. Proiectul de raport de evaluare, raportul suplimentar și concluzia autorității au fost reexaminate de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 28 ianuarie 2011, sub forma raportului de reexaminare al Comisiei privind substanța orizalin.

               (6)

               Diferitele examinări efectuate au arătat că produsele de protecție a plantelor care conțin orizalin pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, substanța orizalin ar trebui să fie inclusă în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă sunt emise în conformitate cu dispozițiile directivei menționate.

               (7)

               Fără a aduce atingere acestei concluzii, este necesar să se obțină informații suplimentare privind anumite aspecte specifice. În conformitate cu articolul 6 alineatul (1) din Directiva 91/414/CEE, includerea unei substanțe în anexa I poate face obiectul anumitor condiții. Prin urmare, este necesar ca specificațiile materialului tehnic, astfel cum a fost produs în scopuri comerciale, să fie confirmate prin date analitice adecvate, inclusiv informații privind relevanța impurităților care, din motive de confidențialitate, sunt denumite impuritățile 2, 6, 7, 9, 10, 11 și 12. Ar trebui confirmată relevanța materialului testat utilizat pentru întocmirea dosarelor de toxicitate în vederea specificațiilor materialului tehnic și ar trebui solicitate informații care să confirme evaluarea riscului pentru organismele acvatice. Cu condiția ca orizalinul să fie clasificat, în temeiul Regulamentului (CE) nr. 1272/2008 al Parlamentului European și al Consiliului (7), ca fiind „susceptibil de a provoca cancer”, statele membre vizate solicită informații suplimentare care să confirme relevanța metaboliților OR13 (8) și OR15 (9), precum și evaluarea corespunzătoare a riscului pentru apele subterane.

               (8)

               Înainte de includerea unei substanțe active în anexa I, ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin orizalin, în scopul de a garanta respectarea cerințelor stabilite în Directiva 91/414/CEE, în special articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (10) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, pare necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor autorizațiilor, în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea orizalinului și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesară eliminarea rubricii referitoare la orizalin din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Se elimină rubrica referitoare la orizalin din anexa la Decizia 2008/934/CE.
   Articolul 3
   Statele membre adoptă și publică, până la 30 noiembrie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică actele respective de la 1 decembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin orizalin ca substanță activă până la 30 noiembrie 2011.
   Până la această dată, statele membre verifică, în special, dacă se respectă condițiile referitoare la orizalin din anexa I la directiva respectivă, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva respectivă, în conformitate cu condițiile prevăzute la articolul 13 din aceasta.
   (2)   Prin derogare de la alineatul (1), pentru fiecare produs de protecție a plantelor autorizat care conține orizalin fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 31 mai 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la orizalin. Pe baza evaluării respective, statele membre stabilesc dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acestei determinări, statele membre:

               (a)

               în cazul unui produs care conține orizalin ca substanță activă unică, modifică sau retrag autorizația, atunci când este necesar, până la 31 mai 2015 cel târziu; sau

               (b)

               în cazul unui produs care conține orizalin ca una dintr-o serie de substanțe active, modifică sau retrag autorizația, atunci când este necesar, până la 31 mai 2015 sau până la data stabilită pentru o astfel de modificare sau de retragere în directiva sau directivele respectivă (respective) care a(u) adăugat substanța sau substanțele relevantă (relevante) în anexa I la Directiva 91/414/CEE, oricare dintre acestea este mai recentă.

         Articolul 5
   Prezenta directivă intră în vigoare la data de 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 4 martie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance oryzalin (Concluzia reexaminării inter pares a riscului utilizării ca pesticid a substanței active orizalin). EFSA Journal 2010; 8(9):1707. [59 pp.]. doi:10.2903/j.efsa.2010.1707. Document disponibil la adresa de internet: www.efsa.europa.eu

      (7)  JO L 353, 31.12.2008, p. 1.

      (8)  2-etil-7-nitro-1-propil-1H-benzimidazol-5-sulfonamidă.

      (9)  2-etil-7-nitro-1H-benzimidazol-5-sulfonamidă.

      (10)  JO L 366, 15.12.1992, p. 10.

      ANEXĂ
      Se adaugă următoarea rubrică la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „334

                     Orizalin
                     Nr. CAS: 19044-88-3

                     Nr. CIPAC: 537

                        3,5-dinitro-N4,N4-dipropilsulfanilamidă

                     ≥ 960 g/kg
                     N-nitrosodipropilamină:
                     ≤ 0,1mg/kg
                     Toluen: ≤ 4 g/kg

                     1 iunie 2011

                     31 mai 2021

                     PARTEA A
                     Se pot autoriza numai utilizările ca erbicid.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de reexaminare privind substanța orizalin, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 ianuarie 2011.
                     În această evaluare generală, statele membre acordă o atenție deosebită:

                                 1.

                                 siguranței operatorului și se asigură că în condițiile de utilizare este prevăzută folosirea echipamentelor de protecție individuală corespunzătoare;

                                 2.

                                 protejării organismelor acvatice și a plantelor nevizate;

                                 3.

                                 protejării apelor subterane, dacă substanța activă este utilizată în regiuni vulnerabile în ceea ce privește solul și/sau condițiile climatice;

                                 4.

                                 riscului pentru păsări și mamifere erbivore;

                                 5.

                                 riscului pentru albine, în timpul sezonului de înflorire.

                           Condițiile de autorizare includ, acolo unde este cazul, măsuri de atenuare a riscurilor.
                     Statele membre vizate pun la punct programe de monitorizare pentru a verifica potențialul de contaminare a apelor subterane de către metaboliții OR13 (2-etil-7-nitro-1-propil-1H-benzimidazol-5-sulfonamidă) și OR15 (2-etil-7-nitro-1H-benzimidazol-5-sulfonamidă) în zonele vulnerabile, după caz. Statele membre vizate solicită prezentarea de informații de confirmare privind:

                                 1.

                                 specificațiile materialului tehnic, astfel cum a fost produs în scopuri comerciale, prin date analitice adecvate, inclusiv informații privind relevanța impurităților care, din motive de confidențialitate, sunt denumite impuritățile 2, 6, 7, 9, 10, 11 și 12;

                                 2.

                                 relevanța materialului testat utilizat pentru întocmirea dosarelor de toxicitate în vederea specificațiilor materialului tehnic;

                                 3.

                                 evaluarea riscului pentru organismele acvatice;

                                 4.

                                 relevanța metaboliților OR13 și OR15, precum și evaluarea corespunzătoare a riscului pentru apele subterane, cu condiția ca orizalinul să fie clasificat, în temeiul Regulamentului (CE) nr. 1272/2008 al Parlamentului European și al Consiliului (JO L 353, 31.12.2008, p. 1), ca fiind «susceptibil de a provoca cancer».

                           Statele membre vizate se asigură că solicitantul transmite Comisiei informațiile stabilite la punctele 1 și 2 până la 1 decembrie 2011 și informațiile stabilite la punctul 3 până la 31 mai 2013. Informațiile stabilite la punctul 4 sunt transmise în termen de șase luni de la notificarea unei decizii privind clasificarea orizalinului.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva 2013/26/UE a Comisiei din 8 februarie 2013 de adaptare a anumitor directive în domeniul siguranței alimentelor și al politicii veterinare și fitosanitare, având în vedere aderarea Croației

text:
               10.6.2013

               RO

               Jurnalul Oficial al Uniunii Europene

               L 158/376

         DIRECTIVA 2013/26/UE A COMISIEI
   din 8 februarie 2013
   de adaptare a anumitor directive în domeniul siguranței alimentelor și al politicii veterinare și fitosanitare, având în vedere aderarea Croației
   COMISIA EUROPEANĂ,
   având în vedere Tratatul de aderare a Republicii Croația, în special articolul 3 alineatul (4),
   având în vedere Actul de aderare a Republicii Croația, în special articolul 50,
   întrucât:

               (1)

               În temeiul articolului 50 din Actul de aderare, în cazul în care aderarea impune adaptarea unor acte ale instituțiilor adoptate înainte de data aderării, iar adaptările necesare nu sunt prevăzute în Actul de aderare sau în anexele acestuia, Comisia adoptă în acest scop actele necesare, dacă actul originar a fost adoptat de Comisie.

               (2)

               Actul Final al Conferinței în cursul căreia a fost redactat Tratatul de aderare a indicat faptul că Înaltele Părți Contractante au ajuns la un acord politic cu privire la un set de adaptări ale actelor adoptate de către instituții, necesare având în vedere aderarea, și au invitat Consiliul și Comisia să adopte înainte de aderare aceste adaptări, completate și actualizate, dacă este necesar, pentru a ține seama de evoluția dreptului Uniunii.

               (3)

               Prin urmare, Directivele 1999/21/CE (1) și 2006/141/CE (2) ale Comisiei ar trebui modificate în consecință,

         ADOPTĂ PREZENTA DIRECTIVĂ:
   Articolul 1
   Directivele 1999/21/CE și 2006/141/CE se modifică în conformitate cu anexa.
   Articolul 2
   (1)   Statele membre adoptă și publică, cel târziu până la data aderării Republicii Croația la Uniunea Europeană, actele cu putere de lege și actele administrative necesare pentru a se conforma prezentei directive. Comisiei îi este comunicat de îndată de statele membre textul acestor acte.
   Statele membre aplică actele respective de la data aderării Republicii Croația la Uniunea Europeană.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre transmit Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare sub rezerva și de la data intrării în vigoare a Tratatului de aderare a Republicii Croația.
   Articolul 4
   Prezenta directivă se adresează statelor membre.

      Adoptată la Bruxelles, 8 februarie 2013.

            Pentru Comisie

            Președintele

         José Manuel BARROSO

      (1)  JO L 91, 7.4.1999, p. 29.

      (2)  JO L 401, 30.12.2006, p. 1.

      ANEXĂ

         SIGURANȚA ALIMENTELOR, POLITICA ÎN DOMENIUL VETERINAR ȘI FITOSANITAR

      LEGISLAȚIA PRIVIND SIGURANȚA ALIMENTELOR

                  1.

                  31999 L 0021: Directiva 1999/21/CE a Comisiei din 25 martie 1999 privind alimentele dietetice destinate unor scopuri medicale speciale (JO L 91, 7.4.1999, p. 29):
                  La articolul 4 alineatul (1), lista care începe cu „în bulgară” și se încheie cu „medicinska ändamål” se înlocuiește cu următoarea listă:

                              „—

                              în bulgară:
                              «Диетични храни за специални медицински цели»

                              —

                              în spaniolă:
                              «Alimento dietético para usos médicos especiales»

                              —

                              în cehă:
                              «Dietní potravina určená pro zvláštní lékařské účely»

                              —

                              în daneză:
                              «Levnedsmiddel/Levnedsmidler til særlige medicinske formål»

                              —

                              în germană:
                              «Diätetisches/Diätetische Lebensmittel für besondere medizinische
                              Zwecke (Bilanzierte Diäten)»

                              —

                              în estonă:
                              «Toit meditsiinilisel näidustusel kasutamiseks»

                              —

                              în greacă:
                              «Διαιτητικά τρόφιμα για ειδικούς ιατρικούς σκοπούς»

                              —

                              în engleză:
                              «Food(s) for special medical purposes»

                              —

                              în franceză:
                              «Aliment(s) diététique(s) destiné(s) à des fins médicales spéciales»

                              —

                              în croată:
                              «Hrana za posebne medicinske potrebe»

                              —

                              în italiană:
                              «Alimento dietetico destinato a fini medici speciali»

                              —

                              în letonă:
                              «Diētiskā pārtika cilvēkiem ar veselības traucējumiem»

                              —

                              în lituaniană:
                              «Specialios medicininės paskirties maisto produktai»

                              —

                              în maghiară:
                              «Speciális – gyógyászati célra szánt – tápszer»

                              —

                              în malteză:
                              «Ikel dijetetiku għal skopijiet mediċi speċifiċi»

                              —

                              în neerlandeză:
                              «Dieetvoeding voor medisch gebruik»

                              —

                              în polonă:
                              «Dietetyczne środki spożywcze specjalnego przeznaczenia medycznego»

                              —

                              în portugheză:
                              «Produto dietético de uso clínico»

                              —

                              în română:
                              «Alimente dietetice pentru scopuri medicale speciale»

                              —

                              în slovacă:
                              «dietetická potravina na osobitné lekárske účely»

                              —

                              în slovenă:
                              «Dietno (dietetično) živilo za posebne zdravstvene namene»

                              —

                              în finlandeză:
                              «Kliininen ravintovalmiste/kliinisiä ravintovalmisteita»

                              —

                              în suedeză:
                              «Livsmedel för speciella medicinska ändamål».”

                  2.

                  32006 L 0141: Directiva 2006/141/CE a Comisiei din 22 decembrie 2006 privind formulele de început și formulele de continuare ale preparatelor pentru sugari respectiv ale preparatelor pentru copii de vârstă mică și de modificare a Directivei 1999/21/CE (JO L 401, 30.12.2006, p. 1):

                              (a)

                              la articolul 11 în lista care începe cu „— în limba bulgară” și se termină cu „Tillskottsnäring”, după mențiunea referitoare la limba franceză se introduce următoarea mențiune:

                                          „—

                                             în limba croată: «početna hrana za dojenčad» și «prijelazna hrana za dojenčad»”;

                              (b)

                              la articolul 12 în lista care începe cu „— în limba bulgară” și se termină cu „Tillskottsnäring uteslutande baserad på mjölk”, după mențiunea referitoare la limba franceză se introduce următoarea mențiune:

                                          „—

                                             în limba croată: «početna mliječna hrana za dojenčad» și «prijelazna mliječna hrana za dojenčad»”.


title: Directiva 2008/22/CE a Parlamentului European și a Consiliului din 11 martie 2008 de modificare a Directivei 2004/109/CE privind armonizarea obligațiilor de transparență în ceea ce privește informația referitoare la emitenții ale căror valori mobiliare sunt admise la tranzacționare pe o piață reglementată, în ceea ce privește competențele de executare conferite Comisiei

text:
               19.3.2008

               RO

               Jurnalul Oficial al Uniunii Europene

               L 76/50

      DIRECTIVA 2008/22/CE A PARLAMENTULUI EUROPEAN ȘI A CONSILIULUI

   din 11 martie 2008
   de modificare a Directivei 2004/109/CE privind armonizarea obligațiilor de transparență în ceea ce privește informația referitoare la emitenții ale căror valori mobiliare sunt admise la tranzacționare pe o piață reglementată, în ceea ce privește competențele de executare conferite Comisiei
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 44 și 95,
   având în vedere propunerea Comisiei,
   având în vedere avizul Comitetului Economic și Social European (1),
   având în vedere avizul Băncii Centrale Europene (2),
   hotărând în conformitate cu procedura prevăzută la articolul 251 din tratat (3),
   întrucât:

               (1)

               Directiva 2004/109/CE al Parlamentului European și al Consiliului (4) prevede că anumite măsuri urmează să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (5).

               (2)

               Decizia 1999/468/CE a fost modificată prin Decizia 2006/512/CE, care a introdus procedura de reglementare cu control pentru adoptarea măsurilor care au un domeniu general de aplicare și care sunt destinate să modifice elemente neesențiale ale unui act de bază adoptat în conformitate cu procedura prevăzută la articolul 251 din tratat, printre altele, prin eliminarea unora dintre aceste elemente sau prin completarea actului cu noi elemente neesențiale.

               (3)

               În conformitate cu declarația Parlamentului European, a Consiliului și a Comisiei (6) cu privire la Decizia 2006/512/CE, pentru ca procedura de reglementare cu control să fie aplicabilă actelor adoptate în conformitate cu procedura prevăzută la articolul 251 din tratat care sunt deja în vigoare, actele respective trebuie să fie adaptate în conformitate cu procedurile aplicabile.

               (4)

               Comisia ar trebui să fie împuternicită să adopte măsurile necesare pentru punerea în aplicare a Directivei 2004/109/CE, în scopul de a clarifica aspectele tehnice ale anumitor definiții prevăzute în respectiva directivă, în special durata maximă a ciclului obișnuit de reglare pe termen scurt, calendarul zilelor de cotație, situațiile în care o persoană ar fi trebuit să aibă cunoștință despre achiziționarea sau cesiunea drepturilor de vot, condițiile de independență care trebuie respectate de creatorii de piață și de societățile de gestiune; în scopul de a ține seama de evoluțiile tehnice din cadrul piețelor financiare; pentru a clarifica natura controlului efectuat de auditor; pentru a defini elementele minime pe care trebuie să le cuprindă setul condensat de declarații financiare; pentru a detalia procedura privind notificarea și publicarea participațiilor importante, precum și procedura privind depunerea informațiilor reglementate la autoritatea competentă din statul membru de origine al emitentului; pentru a preciza standarde minime pentru difuzarea informațiilor reglementate și pentru crearea sistemelor de stocare. Deoarece măsurile respective au un domeniu general de aplicare și sunt destinate să modifice elemente neesențiale ale Directivei 2004/109/CE, printre altele prin completarea respectivei directive cu noi elemente neesențiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

               (5)

               Directiva 2004/109/CE prevede o limitare în timp a competențelor de executare conferite Comisiei. În declarația lor cu privire la Decizia 2006/512/CE, Parlamentul European, Consiliul și Comisia au afirmat că decizia respectivă oferă o soluție orizontală și satisfăcătoare în ceea ce privește dorința Parlamentului European de a supraveghea punerea în aplicare a actelor adoptate în cadrul procedurii de codecizie și că, prin urmare, competențele de executare ar trebui să fie conferite Comisiei fără a fi limitate în timp. Parlamentul European și Consiliul au declarat, de asemenea, că vor asigura adoptarea, cât mai rapid cu putință, a propunerilor vizând abrogarea dispozițiilor care supun unui termen delegarea competențelor de executare către Comisie. În urma introducerii procedurii de reglementare cu control, dispoziția prin care se instituie respectiva limitare în timp din Directiva 2004/109/CE ar trebui să fie eliminată.

               (6)

               Comisia ar trebui să evalueze periodic funcționarea dispozițiilor privind competențele de executare care îi sunt conferite, pentru a permite Parlamentului European și Consiliului să determine dacă domeniul de aplicare al acestor competențe și normele de procedură impuse Comisiei sunt adecvate și asigură atât eficiența, cât și responsabilitatea democratică.

               (7)

               Directiva 2004/109/CE ar trebui, prin urmare, să fie modificată în mod corespunzător.

               (8)

               Deoarece modificările aduse Directivei 2004/109/CE prin prezenta directivă sunt de natură tehnică și se referă numai la procedura comitetului, acestea nu trebuie să fie transpuse de statele membre. Prin urmare, nu este necesar să se prevadă dispoziții în acest sens,

         ADOPTĂ PREZENTA DIRECTIVĂ:
   Articolul 1
   Modificări
   Directiva 2004/109/CE se modifică după cum urmează:

               1.

               Articolul 2 alineatul (3) se înlocuiește cu următorul text:
               „(3)   Pentru a se ține seama de evoluțiile tehnice din cadrul piețelor financiare și pentru a asigura aplicarea uniformă a alineatului (1), Comisia adoptă măsuri de executare referitoare la definițiile prevăzute la alineatul (1), în conformitate cu procedurile menționate la articolul 27 alineatele (2) și (2a).
               În special, Comisia:

                           (a)

                           stabilește, în scopul aplicării dispozițiilor de la alineatul (1) litera (i) punctul (ii), procedura prin care un emitent poate să opteze pentru statul membru de origine;

                           (b)

                           ajustează, după caz, în scopul alegerii statului membru de origine menționat la alineatul (1) litera (i) punctul (ii), perioada de trei ani referitoare la istoricul activității anterioare a emitentului din perspectiva oricărei noi cerințe din legislația comunitară privind admiterea la tranzacționare pe o piață reglementată; și

                           (c)

                           stabilește, în scopul aplicării dispozițiilor de la alineatul (1) litera (l), o listă indicativă a mijloacelor care nu sunt considerate mijloace electronice, ținând astfel seama de anexa V la Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor și reglementărilor tehnice și al normelor privind serviciile societății informaționale (7), în conformitate cu procedura menționată la articolul 27 alineatul (2).

                     Măsurile menționate la al doilea paragraf literele (a) și (b), destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).

               2.

               Articolul 5 alineatul (6) se modifică după cum urmează:

                           (a)

                           la primul paragraf, cuvintele „ ,în conformitate cu procedura prevăzută la articolul 27 alineatul (2),” se elimină;

                           (b)

                           al treilea paragraf se înlocuiește cu următorul text:
                           „Măsurile menționate la litera (a) se adoptă în conformitate cu procedura menționată la articolul 27 alineatul (2). Măsurile menționate la literele (b) și (c), destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).
                           Dacă este cazul, Comisia poate, de asemenea, să adapteze perioada de cinci ani menționată la alineatul (1). Măsura respectivă, destinată să modifice elemente neesențiale ale prezentei directive, se adoptă în conformitate cu procedura de reglementare cu control menționată la articolul 27 alineatul (2a).”

               3.

               Articolul 9 alineatul (7) se înlocuiește cu următorul text:
               „(7)   Pentru a ține seama de evoluțiile tehnice din cadrul piețelor financiare și pentru a asigura aplicarea uniformă a alineatelor (2), (4) și (5), Comisia adoptă măsuri de executare. Măsurile respective, destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).
               Comisia precizează durata maximă a «ciclului de reglare pe termen scurt» menționat la alineatul (4) din prezentul articol, precum și mecanismele adecvate de control ale autorității competente din statul membru de origine. Măsurile respective, destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).
               În plus, Comisia poate stabili o listă a evenimentelor menționate la alineatul (2) din prezentul articol, în conformitate cu procedura de reglementare menționată la articolul 27 alineatul (2).”

               4.

               Articolul 12 alineatul (8) se modifică după cum urmează:

                           (a)

                           cuvintele „ ,în conformitate cu procedura prevăzută la articolul 27 alineatul (2),” se elimină;

                           (b)

                           se adaugă următorul paragraf:
                           „Măsurile respective, destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).”

               5.

               Articolul 13 alineatul (2) se modifică după cum urmează:

                           (a)

                           cuvintele „ ,în conformitate cu procedura prevăzută la articolul 27 alineatul (2),” se elimină;

                           (b)

                           se adaugă următorul paragraf:
                           „Măsurile respective, destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).”

               6.

               Articolul 14 alineatul (2), articolul 17 alineatul (4) și articolul 18 alineatul (5) se modifică fiecare după cum urmează:

                           (a)

                           cuvintele „ ,în conformitate cu procedura prevăzută la articolul 27 alineatul (2),” se elimină;

                           (b)

                           se adaugă următoarea teză:
                           „Măsurile respective, destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).”

               7.

               Articolul 19 alineatul (4) se modifică fiecare după cum urmează:

                           (a)

                           la primul paragraf cuvintele „ ,în conformitate cu procedura prevăzută la articolul 27 alineatul (2),” se elimină;

                           (b)

                           se adaugă următorul paragraf:
                           „Măsurile respective, destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).”

               8.

               Articolul 21 alineatul (4) se modifică după cum urmează:

                           (a)

                           la primul paragraf cuvintele „ ,în conformitate cu procedura prevăzută la articolul 27 alineatul (2),” se elimină;

                           (b)

                           se adaugă următorul paragraf:
                           „Măsurile respective, destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).”

               9.

               Articolul 23 se modifică după cum urmează:

                           (a)

                           alineatul (4) se modifică după cum urmează:

                                       (i)

                                       după primul paragraf se introduce următorul paragraf:
                                       „În contextul menționat la punctul (ii) de la primul paragraf, Comisia adoptă, de asemenea, măsuri de executare referitoare la evaluarea standardelor care privesc emitenții din mai multe țări. Măsurile respective, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).”;

                                       (ii)

                                       se adaugă următorul paragraf:
                                       „În contextul menționat la paragraful anterior, Comisia adoptă, de asemenea, măsuri de executare care urmăresc stabilirea unor criterii generale de echivalență referitoare la standardele contabile care privesc emitenții din mai multe țări. Măsurile respective, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).”;

                           (b)

                           alineatul (5) se modifică după cum urmează:

                                       (i)

                                       cuvintele „în conformitate cu procedura prevăzută la articolul 27 alineatul (2)” se elimină;

                                       (ii)

                                       se adaugă următoarea teză:
                                       „Măsurile respective, destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).”;

                           (c)

                           la alineatul (7) se adaugă următorul paragraf:
                           „Comisia adoptă, de asemenea, măsuri de executare care urmăresc stabilirea unor criterii generale de echivalență în sensul primului paragraf. Măsurile respective, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).”

               10.

               Articolul 27 se modifică după cum urmează:

                           (a)

                           se introduce următorul alineat:
                           „(2a)   Atunci când se face trimitere la prezentul alineat, se aplică articolul 5a alineatele (1)-(4) și articolul 7 din Decizia 1999/468/CE, având în vedere dispozițiile articolului 8 din respectiva decizie.”;

                           (b)

                           alineatele (3) și (4) se înlocuiesc cu următorul text:
                           „(3)   Până la 31 decembrie 2010 și, ulterior, cel puțin o dată la trei ani, Comisia reexaminează dispozițiile referitoare la competențele sale de executare și prezintă Parlamentului European și Consiliului un raport cu privire la modul în care aceste competențe au fost exercitate. În acest raport Comisia analizează, în special, necesitatea de a propune modificări la prezenta directivă, pentru a asigura un domeniu de aplicare adecvat al competențelor de executare care i-au fost conferite. Concluzia privind necesitatea de a aduce sau nu eventuale modificări este însoțită de o motivare detaliată. Raportul este însoțit, dacă este necesar, de o propunere legislativă de modificare a dispozițiilor prin care se conferă Comisiei competențe de executare.”

         Articolul 2
   Intrarea în vigoare
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 3
   Destinatari
   Prezenta directivă se adresează statelor membre.

      Adoptată la Strasbourg, 11 martie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         J. LENARČIČ

      (1)  JO C 161, 13.7.2007, p. 45.

      (2)  JO C 39, 23.2.2007, p. 1.

      (3)  Avizul Parlamentului European din 14 noiembrie 2007 (nepublicat încă în Jurnalul Oficial) și Decizia Consiliului din 3 martie 2008.

      (4)  JO L 390, 31.12.2004, p. 38.

      (5)  JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).

      (6)  JO C 255, 21.10.2006, p. 1.

      (7)  JO L 204, 21.7.1998, p. 37. Directivă modificată ultima dată prin Directiva 2006/96/CE a Consiliului (JO L 363, 20.12.2006, p. 81).”